കര്ണാടകയിലെ ക്രിസ്ത്യന് മിഷനറികളുടെ കണക്കെടുപ്പ് നടത്താന് ബിജെപി സഭ ആശങ്കയില് ബംഗളൂരു: ക്രിസ്ത്യന് മിഷനറിമാരുടെയും ആരാധനാലയങ്ങളുടെയും കണക്കെടുക്കാന് കര്ണാടക ബി.ജെ.പി സര്ക്കാര് ഒരുങ്ങുന്നു . കണക്കെടുക്കാന് സംസ്ഥാന പിന്നാക്ക ന്യൂനപക്ഷ ക്ഷേമ വകുപ്പിന് നിര്ദേശം നല്കിയതായാണ് വിവരം. അതേസമയം, ഈ തീരുമാനത്തിനെതിരെ സഭ ആശങ്ക പ്രകടിപ്പിച്ചു. അടുത്തിടെ നടന്ന വടക്കന് കര്ണാടകയിലെ ആക്രമണങ്ങളുടെ പശ്ചാത്തലത്തില് സംസ്ഥാനത്തെ ആരാധനാലയങ്ങളെയും പുരോഹിതരെയും ലക്ഷ്യം വെച്ചാണിതെന്നും സഭ ചൂണ്ടിക്കാട്ടി. വിശാല ചിന്താഗതിക്കാരനും പ്രബുദ്ധ വ്യക്തിയുമായ ബഹുമാനപ്പെട്ട മുഖ്യമന്ത്രി ബസവരാജ് ബൊമ്മൈയെ ബഹുമാനിക്കുന്നു. സമൂഹത്തിലെ സമാധാനത്തിനും ഐക്യത്തിനും സഹവര്ത്തിത്വത്തിനും ഭംഗം വരുത്താന് ആഗ്രഹിക്കുന്ന മൗലികവാദ ഗ്രൂപ്പുകളുടെ സമ്മര്ദ്ദങ്ങള്ക്ക് വഴങ്ങില്ലെന്ന് പ്രതീക്ഷിക്കുന്നു ബംഗളൂരു ആര്ച്ച്ഡയസ് ആര്ച്ച് ബിഷപ്പ് പീറ്റര് മച്ചാഡോ ചൂണ്ടിക്കാട്ടി . സംസ്ഥാനത്ത് ശക്തമായ നിയമ സംവിധാനം ഉറപ്പുവരുത്തുന്നതിനായി മറ്റു സംസ്ഥാനങ്ങളിലെ മത പരിവര്ത്തന നിയമങ്ങള് വിശദമായി പഠിക്കുമെന്ന് ഉഡുപ്പിയില് നടന്ന ചടങ്ങിനിടെ ബൊമ്മൈ അഭിപായപ്പെട്ടിരുന്നു . ഇതിനുപിന്നാലെയാണ് സഭ പ്രതികരണവുമായി രംഗത്തെത്തിയത് . ക്രിസ്ത്യന് മിഷനറിമാര് നടത്തുന്ന ആരോഗ്യ സ്ഥാപനങ്ങളുടെയും വിദ്യാഭ്യാസ സ്ഥാപനങ്ങളുടെയും കണക്കുകള് സര്ക്കാര് എടുക്കട്ടെ . രാജ്യത്തെ നിര്മിക്കാനായി ക്രിസ്ത്യന് മിഷനറിമാര് നല്കിയ സംഭാവനകള് അതില് നിന്ന് വ്യക്തമാകും. ഇത്തരം സ്ഥാപനങ്ങളിലും സ്ഥലങ്ങളിലും എത്രപേര് മതപരിവര്ത്തനത്തിന് വിധേയരായി? ചിലര് ആരോപിക്കുന്നതുപോലെ, ക്രിസ്ത്യാനികള് മതപരിവര്ത്തനം നടത്തുകയാണെങ്കില്, ക്രിസ്ത്യന് ജനസംഖ്യ മറ്റുള്ളവരുമായി താരതമ്യപ്പെടുത്തുമ്ബോള് കുറഞ്ഞിരിക്കുന്നതെങ്ങനെ? ആര്ച്ച്ബിഷപ്പ് ചോദിച്ചു. അതെ സമയം നിര്ബന്ധിത മതപരിവര്ത്തനത്തിന് സഭ എതിരാണെന്നും ബിഷപ്പ് കൂട്ടിച്ചേര്ത്തു .The post കര്ണാടകയിലെ ക്രിസ്ത്യന് മിഷനറികളുടെ കണക്കെടുപ്പ് നടത്താന് ബിജെപി സഭ ആശങ്കയില് first appeared on MalayalamExpressOnline.